EkBass/fiwiki-20250220-pages-articles huggingface dataset:
Kenneth C. Parkes

Kenneth Carroll Parkes (8. elokuuta 1922 – 17. heinäkuuta 2007 Pittsburgh) oli yhdysvaltalainen lintutieteilijä. thumb|200px|Parkesin nimeämä puertoriconkerttuli Parkes vietti lapsuutensa New Yorkissa, jossa hän opetteli tuntemaan lintuja. Hän opiskeli Cornellin yliopistossa, josta valmistui tohtoriksi. Hän työskenteli Delawaren luonnonhistoriallisessa museossa (Delaware Museum of Natural History) ja tutkimusapulaisena American Museum of Natural Historyssa New Yorkissa. Vuonna 1953 Parkes sai toimen Carnegien luonnonhistoriallisessa museossa, missä hän sittemmin toimi lintuosaston kuraattorina vuodesta 1965 aina eläkkeelle jäämiseensä saakka 1996. Parkes matkusti paljon ja tutki muun muassa Filippiinien sekä meksikolaisen Socorron saaren linnustoa. Hänen tutkimuskohteitaan olivat muun muassa lintujen höyhenpuku ja sulkasato, kuten myös kerttujen hybridimuodot. Parkes kirjoitti yli 500 tieteellistä artikkelia. Hän nimesi vuonna 1971 löydetyn puertoriconkerttulin (Dendroica angelae) yhdessä Angela K. Keplerin kanssa.ITIS Parkes kuvaili ja nimesi lisäksi kymmeniä lintujen alalajeja. Kenneth Parkes kuoli Parkinsonin tautiin 84-vuotiaana ja häntä jäi kaipaamaan vaimo Ellen. == Teoksia == * Approach to the Study of Molts and Plumages, yhdessä Philip S. Humphreyn kanssa. (1959) == Lähteet == * Muistokirjoitus (Pittsburgh Post-Gazzette) === Viitteet === Luokka:Yhdysvaltalaiset ornitologit Luokka:Vuonna 1922 syntyneet Luokka:Vuonna 2007 kuolleet
Schoolboys in Disgrace

Schoolboys in Disgrace tai The Kinks Present Schoolboys in Disgrace on The Kinksin marraskuussa 1975 julkaistu studio- ja konseptialbumi. Tähän albumiin päättyi Ray Daviesin läpi 1970-luvun jatkunut konseptialbumien sarja. Levy kertoo koulupojasta, josta kasvaa Preservation-albumien päähahmo Mr. Flash. Schoolboys in Disgrace on tyyliltään rock-voittoisempi kuin yhtyeen viimeisimmät albumit. Kontra-yhtye teki kappaleen ”Jack the Idiot Dunce” tunnetuksi Suomessa käännösversiollaan ”Jerry Cotton” vuonna 1978. ==Kappaleet== *Kaikki kappaleet kirjoittanut ja sovittanut Raymond Douglas Davies. A-puoli # # # # B-puoli # * # # # # # ==Kokoonpano== ===The Kinks=== *Ray Davies - laulu, kitara, piano *Dave Davies - soolokitara, laulu *Mick Avory - rummut *John Dalton - bassokitara *John Gosling - kosketinsoittimet ===Vierailijat=== *John Beecham - pasuuna *Alan Holmes - saksofoni *Nick Newall - tenorisaksofoni *Pamela Travis - taustalaulu *Debbie Doss - taustalaulu *Shirley Roden - taustalaulu ==Lähteet== Luokka:The Kinksin albumit Luokka:Vuoden 1975 albumit Luokka:Konseptialbumit
Plasmodium vivax

Plasmodium vivax on itiöeläimiin kuuluva yksisoluinen loiseliö, joka aiheuttaa malariaa. Sen vektorina toimivat Anopheles-suvun hyttyset, joiden pistosta malarialoinen siirtyy ihmisen elimistöön. P. vivax -malariaa esiintyy lähinnä Aasiassa, Latinalaisessa Amerikassa ja joissain osissa Afrikkaa. Se aiheuttaa 25–40 prosenttia maailman malariatartunnoista, mutta johtaa harvoin kuolemaan. P. vivax -parasiitin elinkierrossa loiset pääsevät ihmisen verenkiertoon hyttysen pistäessä. Monistuttuaan maksassa loiset siirtyvät verenkiertoon, jossa ne tunkeutuvat punasolujen sisään. Toisin kuin vaarallisemman Plasmodium falciparumin kohdalla, P. vivax pystyy tunkeutumaan ainoastaan nuoriin punasoluihin eli retikulosyytteihin. Punasolujen hajoaminen aiheuttaa malarialle tyypilliset kuume- ja horkkaoireet. P. vivax kehittää lisäksi maksaan jääviä, levossa olevia hypnotsoiittimuotoja, jotka saattavat aktivoitua kuukausien tai vuosienkin jälkeen ja aiheuttaa taudin uudestaan. Plasmodium vivax -parasiitin genomi onnistuttiin sekvensoimaan vuonna 2008. Genomi on noin 26,8 miljoonan emäsparin kokoinen ja sisältää 5433 geeniä, jotka ovat jakaantuneet 14 kromosomiin. == Lähteet == == Aiheesta muualla == *UniProt: Taxonomy - Plasmodium vivax Luokka:Chromalveolata Luokka:Loistaudit
Nauvon kamarimusiikkipäivät

Nauvon kamarimusiikkipäivät () on järjestetty vuodesta 2002 alkaen ja festivaalin ajankohdaksi on vakiintunut heinäkuun alku. Festivaalin ohjelmassa on klassisen musiikin kamarimusiikkikonsertteja sekä perinteinen urkukonsertti. Nauvon kirkossa on mahdollisuus kuulla ainutlaatuisten Schwan- urkujen sointia. Kamarimusiikkipäivien taiteellisena johtajana toimii sellisti Erkki Lahesmaa, joka myös esiintyy kamarimusiikkipäivien konserteissa yhdessä suomalaisten ja muunmaalaisten huippumuusikoiden kanssa. Kamarimusiikkipäivien pääasiallinen konserttipaikka on Nauvon kirkko, mutta festivaalin tapahtumia on myös ravintolassa, satamassa ja vanhainkodilla. Vuonna 2018 festivaalin konsertit palasivat vuosien tauon jälkeen Seilin kirkkoon. == Lähteet == == Aiheesta muualla == * Nauvon kamarimusiikkipäivät Luokka:Nauvo Luokka:Klassisen musiikin tapahtumat Suomessa
Juho Korte

Juho Korte () oli suomalainen reservin luutnantti. Korte oli jääkärikoulutuksen Saksassa saanut sotilas, joka taisteli jo ensimmäisessä maailmansodassa Saksan itärintamalla ja myöhemmin Suomen sisällissodassa.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta== Hänen vanhempansa olivat maanviljelijä Sipi Korte ja Varpu Häkli. Hänet vihittiin avioliittoon vuonna 1921 Lydia Laxin kanssa. ==Opinnot== Korte kävi kansakoulun ja suoritti viidennen luokan Viipurin reaalikoulussa vuonna 1926 sekä Reserviupseerikoulun vuonna 1926. ==Jääkärikausi== Korte työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Korte saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 5. Jääkärirykmentin täydennyspataljoonan 1. komppaniaan. ==Sisällissodan jälkeinen aika== Korte siirrettiin sisällissodan jälkeen keväällä 1918 saman rykmentin (nimettiin myöhemmin Jääkärirykmentti 5:ksi ja myöhemmin Kuopion jalkaväkirykmentti 4:ksi) 2. komppaniaan. Hänet komennettiin 27. syyskuuta 1918 alkaen 2. Divisioonan miinanheittäjäkursseille ja siirtyi sen jälkeen 1. lokakuuta 1918 divisioonan miinanheittäjäkomppaniaan, josta siirrettiin 1. huhtikuuta 1921 alkaen Karjalan kaartin rykmentin 2. konekiväärikomppaniaan ja 15. syyskuuta 1921 alkaen 3. konekiväärikomppaniaan. Armeijasta hän erosi 1. lokakuuta 1922 ja siirtyi sen jälkeen Etsivän keskuspoliisin palvelukseen. Korte astui uudelleen armeijan palvelukseen 30. syyskuuta 1923 ja hänet sijoitettiin Karjalan kaartin rykmentin 3. konekiväärikomppaniaan, missä hän toimi aluksi koulutusaliupseerina ja 1. heinäkuuta 1925 alkaen III pataljoonan kuormastoaliupseerina, kunnes määrättiin 18. maaliskuuta 1927 nuoremmaksi upseeriksi. Hänet haudattiin Viipuriin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1930 kuolleet
Puolalainen rekisterikilpi

Puolalaisen rekisterikilven rekisteritunnukset määräytyvät sen mukaan, missä päin Puolaa ajoneuvo rekisteröidään. Kilven ensimmäinen kirjain kertoo, missä voivodikunnassa ajoneuvo on rekisteröity (kuvan kilvissä E viittaa Łódźin alueeseen), kaksi seuraavaa puolestaan osoittavat rekisteröimiskaupungin tai -piirikunnan (RA viittaa Radomskoon). Vuodesta 2000 ovat rekisterikilpien numerot ja kirjaimet olleet yleisen eurooppalaisen käytännön mukaisesti mustia valkoisella pohjalla. Liikenteessä on kuitenkin yhä ennen tätä rekisteröityjä autoja, joiden kilpien merkinnät ovat valkoisia mustalla pohjalla. Lisäksi vuodesta 2006 on rekisterikilpiin lisätty tähtikuvio Puolan EU-jäsenyyden merkiksi (kuvassa vanhempi ja uudempi kilpi). == Erikoistunnuksia == thumb|200px|Antiikkiauton rekisterikilpi. ;Asevoimat Puolan puolustusvoimien ajoneuvojen rekisteritunnukset alkavat U:lla. ;Muut viranomaiset Puolan poliisin rekisteritunnukset alkavat kirjainyhdistelmällä HP, jota seuraa voivodikunnan tunnus. Samaa muotoa ovat rajavartioston (HW) ja tullin (HC) rekisterikilvet. ;Museoajoneuvot saavat Puolassa keltaisen rekisterikilven. Kilven oikeaan reunaan lisätään ajoneuvotyyppiä esittävä kuva. Luokka:Rekisterikilvet Luokka:Puolan liikenne
Jess Cain

Jess Daniel Dennis Cain IIIboston.com: Jess Cain, radio host, dead at 81 (1926IMDb: Jesse Cain Philadelphia, Pennsylvania - 14\. helmikuuta 2008) oli yhdysvaltalainen radiotoimittaja, joka isännöi bostonilaisen WHDH-radioaseman aamulähetyksiä 34 vuoden ajan.Radio Hall of Fame: Jess Cain Valmistuttuaan high schoolista Cain värvättiin armeijaan. Hän palveli toisessa maailmansodassa ja osallistui muun muassa Ardennien taisteluun. Hänet palkittiin urhoollisuusmitalílla hänen onnistuttuaan kutsumaan apujoukkoja vihollisen konekivääritulituksen kohteeksi joutuneelle yksikölleen ja useimmat yksikön miehistä pelastuivat, heidän joukossaan komppanian päällikkönä toiminut toisen maailmansodan aikana eniten kunniamerkkejä saanut yhdysvaltalainen Audie Murphy. Sodan jälkeen Cain jatkoi jo high schoolissa alkanutta näyttelijänuraansa ja päätyi kahdeksi vuodeksi esiintymään Broadwaylle Stalag17 -näytelmään, jossa esiintyivät myös muun muassa Paul Newman, Steve McQueen ja Rod Steiger. Näyttelijänuralta Cain siirtyi ensin opettamaan viestintää Notre Damen yliopistoon ja sieltä vuonna 1957 Bostoniin WHDH-radioasemalle, jolla hän toimi aina eläkkeelle jäämiseensä asti vuonna 1991. Jess Cain nimettiin Radio Hall of Fameen vuonna 2008. == Lähteet == Luokka:Radio Hall of Fame Luokka:Yhdysvaltalaiset radiotoimittajat Luokka:Yhdysvaltalaiset teatterinäyttelijät Luokka:Vuonna 1926 syntyneet Luokka:Vuonna 2008 kuolleet
Power Rangers (elokuva)

Power Rangers () on vuonna 1995 ensi-iltansa saanut yhdysvaltalainen elokuva, joka perustuu televisiosarjaan Mighty Morphin Power Rangers. Elokuvan ohjasi Bryan Spicer ja käsikirjoituksesta vastasivat John Kamps ja Arne Olsen. Pääosassa esiintyivät samat näyttelijät, jotka esiintyivät televisiosarjassa Karan Ashley, Johnny Yong Bosch, Steve Cardenas, Jason David Frank, Amy Jo Johnson ja David Yost. Elokuva tuotti maailmanlaajuisesti yli 66 miljoonaa dollaria, josta Yhdysvalloissa saatu osuus oli hieman yli 38 miljoonaa dollaria. Se oli elokuvan budjettiin nähden menestys. Lisäksi se oli ehdolla Young Artist -palkinnon voittajaksi, kun Steve Cardenas oli ehdolla parhaaksi nuoreksi näyttelijäksi sivuroolissa. Palkinto meni lopulta Jonathan Hernandezille elovassa Siirtolaiset. ==Juoni== Kuusi tavallista teiniä muuttuu velhojohtajansa rinnalla pahaa vastaan taisteleviksi supersankareiksi. Lordi Zedd ja Rita Repulsa vapauttavat 6000 vuotta horroksessa olleen Ivan Oozen, joka herätessään henkiin poistaa Power Rangerseilta näiden kyvyt tuhotessaan Zordonin voimanlähteen. Kaiken näyttäessä epätoivoiselta Power Rangersit matkaavat kaukaiselle planeetalle hakeakseen erityisiä voimia. Matkalla he tapaavat naissoturin Dulcean, joka välittää heille muinaista viisautta ja voimaa. Power Rangersien saadessaan voimansa takaisin he matkaavat takaisin maaplaneetalleen ja yrittävät voittaa Ivan Oozen hinnalla millä hyvänsä. ==Rooleissa== ===Äänirooleissa=== ==Albumit== Elokuvasta julkaistiin kaksi albumia vuonna 1995, joista ensimmäinen sisälsi eri yhtyeiden muun muassa Red Hot Chili Peppersin ja Van Halenin esittämiä kappaleita. Toinen perustui elokuvassa kuultuihin Graeme Revellin sävellyksiin. * Mighty Morphin Power Rangers The Movie: Original Soundtrack Album –– julkaistu 8. kesäkuuta 1995 ==Videopeli== Bandai, Banpresto ja SIMS Co., Ltd. kehittivät elokuvaan pohjautuvan videopelin, jonka Bandai, sekä Sega julkaisivat aluksi Japanissa 1. maaliskuuta 1995 ja myöhemmin Yhdysvalloissa 15. kesäkuuta 1995. Pelin juoni ei ole suora kopio elokuvasta, sillä muun muassa Segan versiossa hahmot muistelevat menneitä, jolloin pelissä voi pelata alkuperäisillä Rangereilla, jotka kantoivat Punaisen, Keltaisen ja Mustan roolia. ==Lähteet== Luokka:Power Rangers -elokuvat Luokka:Mighty Morphin Power Rangers Luokka:Vuoden 1995 yhdysvaltalaiset elokuvat
Alfatoksiini

Alfatoksiinit ovat bakteerien tuottamia proteiinitoksiineita. Alfatoksiinit voivat olla myös käärmeenmyrkkyjen ainesosia. Alfatoksiineihin kuuluvat: * Staphylococcus aureuksen alfatoksiini, membraaneja tuhoava toksiini, joka aiheuttaa haavaumia, hemolyysia ja kudosvaurioita. * Clostridium perfringensin alfatoksiini, membraaneja tuhoava toksiini, joka aktivoi fosfolipaasi C -entsyymiä. Vaikuttaa kaasukuolion ja myonekroosin syntyyn. * Pseudomonas aeruginosan alfatoksiini. Alfatoksiineja ei pidä sekoittaa homeiden tuottamiin aflatoksiineihin.
Patuliini

Patuliini on mykotoksiini, jota tuottavat useat homeet, erityisesti Aspergillus-, Byssochlamus- ja Penicillium-suvut ja erityisesti Penicillium expansum. Sitä esiintyy tavallisesti mätänevissä omenoissa. Omenatuotteiden sisältämän patuliinin määrää pidetään yleisesti tuotantoon käytettyjen omenoiden laadun mittapuuna. Patuliinin toksinen vaikutus ei ole kovin suuri, mutta lukuisissa tutkimuksissa on havaittu sen olevan genotoksinen. Tämän takia sitä on pidetty potentiaalisena karsinogeeninä, vaikkei olettamusta olekaan saatu eläinkokein vahvistettua. Patuliinia voidaan käyttää myös antibioottina. Monet maat ovat asettaneet rajoituksia omenatuotteiden patuliinipitoisuudelle. WHO suosittelee patuliinin enimmäispitoisuudeksi omenamehussa 50 µg/L. == Lähteet == == Aiheesta muualla == *Aalto Blogs: Ruoka-aineet ja omenan pilaantuminen *PubChem: Patulin *KEGG: Patulin *Toxin and Toxin Target Database (T3DB): Patulin Luokka:Mikrobitoksiinit Luokka:Homemyrkyt
Selkirk Concession

Selkirk Concession on maansiirtosopimus (1811) jossa Hudson’s Bay Company luovutti 300 000 km² viljeltävää maata Thomas Douglasin, Selkirkin 5. jaarlin omistukseen. Alue sijaitsee osittain nykyisen Manitoban provinssin ja Pohjois- Dakotan ja Minnesotan osavaltioiden alueella. Douglas perusti alueelle Red River Colonyn, jonne hän houkutteli köyhyydessä eläviä skotlantilaisia ja irlantilaisia ilmaiseksi jaettavalla maaoikeudella. Vastineeksi tästä hän takasi Hudson’s Bay Companylle 200 työntekijää vuodessa kauppapaikkojen rakennustyöhön ja lupasi luovuttaa maapalstoja eläkkeelle jääville yhtiön työntekijöille. Vuonna 1812 Miles MacDonell saapui paikalle mukanaan ensimmäiset skotlantilaissiirtolaiset. Red River Colony kohtasi vastustusta paikallisilta métiseiltä ja North West Companyn turkikauppiailta. Vastustus kärjistyi vuonna 1816 Seven Oaksin taisteluun. Taisteluissa kuoli 22 henkeä. Red River Colony ei koskaan ollut erityisen tuottoisa maataloudellisesti, mutta ilmaiseksi jaettavan maan houkutus toi alueelle runsaasti siirtolaisia tasaisena virtana. 1850-luvulla Hudson’s Bay Company lopetti asutuskeskuksen rahoittamisen, ja 1860-luvulla skotlantilaiset jäivät vähemmistöön väkimääräisesti métiseihin verrattuna. Tästä alkoi uusi vihollisuuksien aika 1869–1870. Se johti Redjoen kapinan jälkeen Manitoban provinssin perustamiseen. == Lähteet == *Canadian Archives: The Selkirk Concession , Luokka:Manitoban historia
Friedrich von Rabenau

Friedrich von Rabenau (10. lokakuuta 1884 Berliini – 12. tai 13. huhtikuuta 1945 Flossenbürgin keskitysleiri) oli saksalainen tykistönkenraali toisen maailmansodan aikana. Rabenau oli myös teologi ja natsihallinnon vastustaja. Rabenau oli protestantti, jonka kristillinen vakaumus ohjasi vastustamaan kansallissosialisteja jo varhain. Hän asettui kristinuskon poistamista ajanutta Alfred Rosenbergia vastaan olemalla mukana 96 kirkon johtajan julistuksessa Alfred Rosenbergia vastaanDie Erklärung der 96 evangelischen Kirchenführer gegen Alfred Rosenberg vuonna 1937. Vaikka Rabenau ei varsinaisesti liittynyt vastarintajärjestöihin, hän avusti Ludwig Beckin ja Carl Friedrich Goerdelerin välisessä yhteydenpidossa. Rabenau vapautettiin tehtävistään kesällä 1942 ja siirrettiin varhaiselle eläkkeelle tykistönkenraaliksi ylennettynä. Hän opiskeli protestanttista teologiaa Berliinin yliopistossa. Hänet pidätettiin heinäkuun 20. päivän salaliiton nujertamisen yhteydessä vuonna 1944. Häntä ei koskaan syytetty eikä tuomittu oikeudessa, mutta hänet hirtettiin Flossenbürgin keskitysleirillä Heinrich Himmlerin käskystä vähän ennen sodan loppua ja natsi-Saksan kukistumista 15. huhtikuuta 1945. Hän jätti jälkeensä vaimonsa Eva Kautzin ja kaksi lasta. ==Lähteet== ==Aiheesta muualla== Luokka:Saksalaiset ensimmäisen maailmansodan sotilaat Luokka:Saksalaiset kenraalit Luokka:Heinäkuun 20. päivän salaliiton teloitetut jäsenet Luokka:Saksalaiset teologit Luokka:Vuonna 1884 syntyneet Luokka:Vuonna 1945 kuolleet
Sleepwalker

Sleepwalker on The Kinksin helmikuussa 1977 julkaistu albumi, joka oli samalla yhtyeen ensimmäinen Arista Recordsille tekemä julkaisu. Solisti-kitaristi- lauluntekijä Ray Davies oli luopunut kunnianhimoisten konseptialbumien työstämisestä ja Sleepwalker oli pitkästä aikaa perinteisempi kokoelma lauluja. Albumi menestyi kaupallisesti huomattavasti paremmin kuin yhtyeen viimeisimmät pitkäsoitot. ==Kappaleet== *Kaikki kappaleet kirjoittanut Ray Davies. A-puoli # # # # B-puoli # * # # # # ===Vuoden 1998 CD-version bonuskappaleet=== # * # # # # ==Kokoonpano== *Mick Avory - rummut, lyömäsoittimet *Dave Davies - soolokitara, laulu *Ray Davies - laulu, kitara, kosketinsoittimet *John Dalton - bassokitara *John Gosling - kosketinsoittimet, taustalaulu *Andy Pyle - bassokitara kappaleessa "Mr. Big Man" == Lähteet == Luokka:The Kinksin albumit Luokka:Vuoden 1977 albumit
Robert Semple

Robert Semple (26. helmikuuta 1777 Boston, Massachusetts, Yhdysvallat – 19. kesäkuuta 1816) toimi Hudson's Bay Companyn kuvernöörinä syksystä 1815 kuolemaansa saakka Seven Oaksin taistelussa 1816. Toukokuussa 1816 métis Cuthbert Grant luuli Semplen julistavan sodan heitä vastaan ja alkoi tehdä valmisteluja puolustautuakseen, Semple ja joitakin hänen miehiään menivät tapaamaan métis-joukkoa ja tapahtuma eteni taisteluksi saakka, jossa Semple ja suurin osa hänen miehistään kuoli; vain yksi métis-mies menehtyi. == Aiheesta muualla == * Biography at the Dictionary of Canadian Biography Online Luokka:Kanadalaiset henkilöt Luokka:Vuonna 1777 syntyneet Luokka:Vuonna 1816 kuolleet
Alexander Mackenzie

Alexander Mackenzie voi tarkoittaa seuraavia henkilöitä. * Sir Alexander Mackenzie (1764–1820), tutkimusmatkailija ja North West Companyn osa-omistaja. * Alexander Mackenzie (1822–1892), Kanadan toinen pääministeri * Sir Alexander Mackenzie (1847–1935), skotlantilainen viulisti, säveltäjä ja lontoolaisen Royal Academy of Musicin johtaja 1888-1924
Amantadiini

Amantadiini (C10H17N) on adamantaanin aminojohdannainen. Amantadiinia käytetään influenssavirus A:n ja Parkinsonin taudin hoitoon. Aine haittaa virusten määrän lisääntymistä estämällä viruksen tunkeutumista solujen sisälle. Sen vaikutusmekanismit Parkinsonin taudin hoidossa eivät ole täysin tiedossa, mutta aine mahdollisesti lisää dopamiinin tuotantoa. Lääkkeen kauppanimi on Atarin. Suomessa amantadiinia myydään valmistenimellä Amantadin- ratiopharm ja se vaatii erityisluvan.Korvattavat määräaikaisella erityisluvalla toimitettavat lääkkeet Kela 3.10.2023. == Synteesi == Amantadiinia valmistetaan käsittelemällä adamantiinia bromilla ja typpihapolla, jolloin saadaan esteri. Yhdisteen reaktio asetonitriilin kanssa muodostaa asetamidin, joka hydrolysoituu amantadiiniksi. == Sivuvaikutukset == Amantadiini on yleensä hyvin siedetty lääkeaine. Sivuvaikutuksia voivat olla oireet keskushermostossa ja ruuansulatuskanavassa. Harvinaisia haittavaikutuksia ovat hallusinaatiot ja raajojen turpoaminen. Eläinkokeissa on ilmennyt, että aine voi mahdollisesti hankaloittaa sikiön kehitystä, minkä vuoksi ainetta ei suositella käytettäväksi raskauden aikana. Vuosina 2005 ja 2006 huomattiin, että eräät influenssatyypit H3N2 ja H1N1 olivat muuntuneet siten, että ne olivat tulleet amantadiinille vastustuskykyisiksi. == Lähteet == == Aiheesta muualla == *Kyoto Encyclopedia of Genes and Genomes (KEGG): Amantadine *ChemBlink: Amantadine Luokka:Amiinit Luokka:Parkinsonin taudin lääkkeet Luokka:Viruslääkkeet Luokka:Nikotiiniantagonistit Luokka:NMDA- reseptorin antagonistit
Ingraham Trail

thumb|Ingraham Trail Highway 4 () eli yleisemmin nimellä Ingraham Trail tunnettu maantie on noin 70 kilometrin pituinen tieyhteys Kanadan Luoteisterritorioissa sijaitsevasta Yellowknifen kaupungista Tibbitjärvelle. Tie on nimetty vuonna 1896 syntyneen uraanimalminetsijä Vic Ingrahamin mukaan. Tie on teollisuuden ja alueen asukkaidenkäytössä ja myös virkistyskäytössä. Talvisin tieltä aurataan tilapäinen talvi- ja jäätie Lac de Grasin järvelle kaivostarvikkeiden kuljetusta varten. Toinen talvitie, Tibbitt–Contwoyto, yhdistää Ingrahamin tien Contwoytojärvelle ja toimii Nunavutin territorion ainoana maaliikenneyhteytenä muuhun Kanadaan. Tietä on päällystetty 28 kilometriä, Prelude Lake Territorial Parkin liittymään asti.Ingraham Trail Nwtparks.ca, viitattu 30.7.2022 ==Lähteet== Luokka:Luoteisterritorioiden liikenne Luokka:Kanadan tiet
Torupill

Torupill (myös kitsepill, lootspill tai kotepill) on eräs säkkipillin kaltainen soitin. Sitä on käytetty virolaisessa kansanmusiikissa. Toisin kuin muissa säkkipilleissä, torupillin bordunaputket kiinnitetään säkin pohjaan. Torupillin melodiaputkessa on kaksoisaukkoja ja peukaloaukko myös oikean käden peukalolle. == Lähteet == Luokka:Säkkipilli Luokka:Virolainen kansanperinne Luokka:Viron musiikki
Wow-Dees

Wow-Dees oli suomalainen Ari "Woude" Voutilaisen johtama vuonna 1986 perustettu rockyhtye. Siltä ilmestyi vuosina 1987-1988 kaksi singleä ja yksi albumi Atte Blomin ja Matti ja Teppo Ruohosen AMT-levymerkille. Wow-Dees syntyi Voutilaisen kyllästyttyä aiemman yhtyeensä Wouden suomenkieliseen musiikkiin. Uusi englanniksi laulanut yhtye oli käytännössä sama kuin vanha, vain Kosenius tuli rumpuihin (ja hänkin oli aiemmin soittanut myös Woudessa) ja Tapio Siitonen liittyi yhtyeen kosketinsoittajaksi. Wow-Deesin ainoan albumin ilmestymisen jälkeen Kosenius, Schiray ja Siitonen jättivät yhtyeen. Wow-Dees teki ennen hajoamistaan muutaman keikan kokoonpanolla, jossa aluksi rummuissa oli Pimme Korhonen (ex-Bad Sign ja Sleepy Sleepers), myöhemmin Jussi Sivonen, Lalli Leimio kitarassa (ex-Young Farmers) ja koskettimissa Seija Pöyhtäri. == Diskografia == === Singlet === * "(She's a) Talking Machine" (AMT, 1987) * "Hey Mister" (AMT, 1987) === Albumi === * == Kokoonpano == Yhtyeessä soittivat One for the Loving -levyllä: * Ari Voutilainen (laulu, kitara, huuliharppu) * Risto Schiray (kitara, taustalaulu) * Jarmo Halttunen (basso) * Tapio Siitonen (koskettimet, taustalaulu) * Antti Seppo (saksofoni, tamburiini, taustalaulu) * Kimmo Kosenius (rummut) == Lähteet == * Woude Finnmusic.netin tietokannassa Luokka:Suomalaiset rockyhtyeet
Bäckestan seisake

Bäckestan seisake (, ) oli Ruotsin rataverkolla rataosalla sijainnut rautatieasema. Liikennepaikka sijaitsi Bäckestan eli Päkkilän kylässä Ylitornion kunnassa Karungin ja Ylitornion asemien puolessa välissä. Liikennepaikalla oli vain lyhyellä kivireunaisella laiturilla varustettu pääraide eikä lainkaan sivuraiteita. Alun perin liikennepaikalla oli myös miehitys sekä lipunmyynti. Alun perin Statens Järnvägarin tyyppipiirustuksen mukaan ratavartijan asuinrakennukseksi nro 335 -radalle Björnmyraniin rakennettu puinen kaksikerroksinen rakennus siirrettiin Bäckestaan vuonna 1927 ja uusittiin asemarakennukseksi. Rakennuksen alakerrassa on asematoimisto, odotushuone sekä keittotila, yläkerrassa asuinhuone. Asemarakennus on asumaton. Liikennepaikka lakkautettiin rataosan lakkauttamisen myötä, henkilöliikenteen päättyessä jo sitä ennen. ==Lähteet== Luokka:Ruotsin lakkautetut rautatieliikennepaikat Luokka:Ylitornion kunta
Karan Ashley

Karan Ashley (s. 28. syyskuuta 1975 Odessa, Texas) on yhdysvaltalainen näyttelijä, joka tuli tunnetuksi roolistaan Aisha Campbellina 1990-luvun televisiosarjassa Mighty Morphin Power Rangers. ==Elämäkerta== Ashley syntyi Texasissa vuonna 1975. Hän valmistui David W. Carter High Schoolista. Ashley harrasti pitkään tanssimista, ja 1990-luvulla hän toimi laulajana Krush- nimisessä yhtyeessä. ===Näyttelijänä=== Ashleyn ensimmäinen näytelmärooli oli toinen keltainen Ranger Aisha Campbell alkuperäisessä Mighty Morphin Power Rangers -televisiosarjassa vuonna 1994. Hän korvasi Thuy Trangin, joka jätti sarjan toisen tuotantokauden puolivälissä. Ashley ehti esiintyä vielä sarjasta tehdyssä elokuvassa Power Rangers vuonna 1995 ennen kuin päätti jättää sarjan päättymisen jälkeen. Sittemmin Ashley on tehnyt vierasesiintymisiä muissa televisiosarjoissa, kuten Hangin with Mr. Cooper, Kenan & Kel ja The Parkers. 2000-luvulla hän esiintyi elokuvissa Taylor's Wall ja Devon’s Ghost: Legend of the Bloody Boy, joista viimeksi mainitun hän myös tuotti ja käsikirjoitti. Ohjaajana toimi niin ikään Mighty Morphin Power Rangersissa esiintynyt Johnny Yong Bosch. ==Lähteet== ==Aiheesta muualla== * * Karan Ashley TV.comissa Luokka:Yhdysvaltalaiset televisionäyttelijät Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1975 syntyneet Luokka:Elävät henkilöt
Wrum

Wrum oli tammikuussa 1980 perustettu turkulainen uuden aallon rockyhtye. Sen keulahahmo oli aiemmin punk-yhtye TV:n Orjissa soittanut laulaja-kitaristi Jarmo "Jabi" Hirvi. Wrumilta ilmestyi vuosina 1980-1982 kolme singleä ja yksi albumi. Wrumin ensimmäinen single oli kesällä 1980 Fifty-Fifty-merkillä ilmestynyt "Takapihojen rock-tähdet", josta muodostui pienoinen uuden aallon hitti. Saman vuoden syksyllä Selecta julkaisi Wrumin ainoaksi jääneen albumin, joka myös oli nimeltään Takapihojen rock-tähdet. Tämän jälkeen yhtye siirtyi Poko Rekordsille. Pokolle tehdyt singlet "Katujen kasvatit" ja "Viiniä" eivät saaneet suurta suosiota, ja vaikka tiettävästi Wrum äänitti albumillisen verran materiaalia, sitä ei julkaistu. Yhtye siirtyi artistien osalta tauolle "Viiniä"-singlen jälkeen mutta esiintyi yhdellä keikalla Down By The Laituri -festivaaleilla kesällä 1997 ja myöhemmin samaisella festivaalilla 2009. Yhtye julkaisi uuden albumin 2010 toukokuussa ja myös keikkailu on jatkunut sen jälkeen. == Diskografia == === Singlet === * "Takapihojen rock-tähdet" (Fifty- Fifty, 1980) * "Katujen kasvatit" (Poko Rekords, heinäkuu 1981) * "Viiniä" (Poko Rekords, huhtikuu 1982) === Albumit === * * == Kokoonpano == * Jarmo "Jabi" Hirvi (laulu, kitara) * Raine Potinkara (kitara) * Okko Makkonen (basso, laulu) * Kari Salminen (rummut, perkussiot) ;Entiset jäsenet * J. J. Lehtinen (koskettimet, taustalaulu) (23.9.1959–2.10.2016☆) == Lähteet == * Wrum Finnmusic.netin tietokannassa === Viitteet === Luokka:Suomalaiset uuden aallon yhtyeet
Kotkan Höyrypanimo

Kotkan Höyrypanimo Oy oli Kotkassa vuosina 1895–1967 toiminnut panimo. Kotkan Höyrypanimo Oy vihittiin käyttöön 22. elokuuta 1895. ==Historia== Panimon rakennus on Kotkan toiseksi vanhin rakennus.https://www.visitkotkahamina.fi/ammattilaisille-2/meren-aarella/ Se sijaitsee Metsolan kaupunginosassa. Ruotsalaisen panimoarkkitehdin Alwin Jacobin suunnittelema rakennus on rakennustaiteellisesti, historiallisesti ja maisemallisesti arvokas suojeltu rakennus. Siinä on nykyisin kokous- ja koulutustiloja sekä ravintolapalveluita. Panimon suosituin tuote oli Ukko- olut, jota valmistettiin sekä I- että III -veroluokassa sekä myöhemmin vuodesta 1964 III A -veroluokassa. Yhtiön tuotantoon kuului myös virvoitusjuomia. Panimon pitkäaikainen johtaja 1920-luvun lopulta aina 1950-luvun lopulle oli Veikko Cajander.Kuka kukin oli Viitattu 22.10.2024. == Toiminnan loppuminen == Panimo lopetti toimintansa vuonna 1967, kun Mallasjuoma osti toiminnan ja lopetti oluen panemisen Kotkassa. Toiminnan lopettamisen jälkeen rakennuksessa on toiminut muun muassa autokorjaamo, höyrypesula, metallisorvaamo ja kalustovuokraamo. Lääninhallitukselle tehtiin syyskuussa 1991 kaksi suojeluesitystä. Rakennus täytti museoviraston kaikki kolme suojeluperustetta. Esitysten pohjalta kaupunki alkoi käydä neuvotteluja lääninhallituksen kanssa ja vuoden 1993 alussa sovittiin panimon rakennusten suojelemisesta kaavalla. == Lähteet == == Aiheesta muualla == * Kotkan Höyrypanimon kotisivu Luokka:Entiset suomalaiset panimot Luokka:Kotkan rakennukset ja rakennelmat Luokka:Suomen suojellut rakennukset
Stephan Engels

Stephan Engels (s. 6. syyskuuta 1960) on saksalainen jalkapallovalmentaja ja entinen keskikenttäpelaaja. ==Ura pelaajana== Engels aloitti peliuransa 1. FC Kölnissä, jonka juniorijoukkueessa hän oli pelannut 1976–78. Engels edusti Kilipukkeja koko uransa ajan, kaikkiaan 12 kautta. Hän oli mukana voittamassa Saksan cupia kaudella 1982/83. Hän oli myös häviämässä cupin finaalissa kaksi kertaa ja UEFA Cupissa kerran. Saksan mestaruushopeaa Engelsille kertyi kaksi kappaletta. Saksan maajoukkueessa Engels debytoi vuonna 1982. Hän oli Jupp Derwallin luotsaamassa MM-joukkueessa 1982. Hän ei kuitenkaan saanut peliaikaa MM-hopeaa saavuttaneessa joukkueessa, jonka tähtinä häärivät muun muassa Karl- Heinz Rummenigge, Pierre Littbarski ja Uli Stielike. Kaikkiaan Engels pelasi maajoukkueurallaan kahdeksan A-maaottelua. ===Meriitit pelaajana=== * MM- hopeaa: 1982 * Saksan mestaruushopeaa: 1982, 1989 * Saksan Cup: 1983 **Hopeaa: 1980, 1989 * UEFA Cupin hopeaa: 1986 ==Ura valmentajana== Peliuransa jälkeen Engels on yrittänyt tehdä uraa valmentajana, mutta toistaiseksi laihoin tuloksin. Hän aloitti vuonna 1992 1. FC Kölnin juniorijoukkueen päävalmentajana. Elokuussa 1995 hän nousi Kilipukkien päävalmentajaksi Morten Olsenin lähdön jälkeen, mutta menestys ei ollut kehuttavaa ja hän sai potkut maaliskuussa 1996. Hän palasi takaisin juniorijoukkueeseen, jota luotsasi vuoteen 1999 saakka. 1999–2001 Engels toimi Wuppertaler SV:n managerina. Sittemmin hän on toiminut 1. FC Kölnissä scoutin tehtävissä. Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1960 syntyneet Luokka:Elävät henkilöt
Ultuna

Ultuna on Helsingin 59. kaupunginosa. Se käsittää Porvoonväylän pohjoispuolella olevan osan Sipoosta Helsinkiin vuoden 2009 alussa liitetystä Östersundomin peruspiiristä. Ultuna on Helsingin pohjoisin kaupunginosa. Ultunan pinta-ala on 11,40 neliökilometriä. Vuoden 2018 lopussa asukkaita oli 941. Työpaikkoja oli 89 vuoden 2017 lopussa. Ultuna jakautuu kahteen osa- alueeseen, jotka ovat Landbo ja Puroniitty. Kaupunginosa sai nimensä kaupunginhallituksen 8. joulukuuta 2008 tekemällä päätöksellä alueen keskivaiheilla sijaitsevan tilan mukaan. Nimen sille on antanut Uppsalan maatalouskorkeakoulussa opiskellut Nils Gustaf Borgström palattuaan Suomeen vuonna 1941. Nimi johtuu samannimisestä Uppsalan kaupunginosasta, jossa mainittu korkeakoulu sijaitsee. ==Lähteet== *
Gerco Schröder

thumb|250px|Gerco Schröder Gerco Schröder (s. 28. heinäkuuta 1978) on hollantilainen esteratsastaja. Omien sanojensa mukaan Schröder aloitti ratsastuksen siitä syystä, että hänen koko perheensä olivat hevosihmisiä ja hänen kaksi vanhempaa veljeään, Wim ja Ben Schröder, olivat jatkuvasti ratsastamassa. Schröderin tärkeimmät kisahevoset tällä hetkellä ovat Eurocommerce-hevoset Acapulco, Milano, Monaco ja Ventimiglia. Hän ratsastaa ja kilpailee myös jonkin verran muilla hevosilla. == Lähteet == == Aiheesta muualla == *Stal Eurocommerce kotisivut *Ratsastajaprofiili FEI:ssä Luokka:Alankomaalaiset esteratsastajat Luokka:Vuonna 1978 syntyneet Luokka:Elävät henkilöt
Steve Cardenas

Steve Cardenas (oik. Stephen Antonio Cardenas, s. 29. toukokuuta 1974 Langley Air Force Base, Virginia) on yhdysvaltalainen kamppailulajien opettaja ja Young Artist -ehdokkuuden saanut entinen näyttelijä, joka tuli tunnetuksi roolistaan Rocky DeSantosina televisiosarjassa Mighty Morphin Power Rangers. ==Elämäkerta== Cardenas syntyi Virginiassa, jossa hän kiinnostui taistelulajeista noin 12-vuotiaana. Hänellä on 5. danin musta vyö taekwondossa ja musta vyö brasilialaisessa jujutsussaAbout Steve Cardenas Force/Balance Viitattu 26.7.2011 Brasilialaista jujutsua hän alkoi harrastamaan vuonna 1997 lopetettuaan näyttelemisen. Cardenas harrasti lajia vuoteen 2000 saakka, kunnes piti taukoa. Hän palasi lopulta takaisin lajin pariin vuonna 2008. Sittemmin Cardenas on osallistunut myös Yhdysvalloissa järjestettyihin turnauksiin.Hollywood BJJ Student Profile: Steve Cardenas grapplingweekly 15.9.2010 Viitattu 12.3.2012 Cardenas opetti kamppailulajeja Kaliforniassa ja Texasissa kaiken ikäisille, ja on vuodesta 2008 alkaen keskittynyt enimmäkseen opettamaan brasilialaista jujutsua Hollywoodissa ja karatea lapsille. Cardenas perusti yhdessä joogaohjaajan Michelle Muenchin kanssa oman dojon Burbankiin kesällä 2011 nimeltä Force/Balance, joka avattiin 1. elokuuta 2011. Kuntokeskuksessa harjoitellaan brasilialaista jujutsua ja joogaa. ==Näyttelijänä== Cardenas päätyi näyttelijäksi asuessaan Dallasissa, jossa hän kuuli radiosta Power Rangers -sarjan tuottajien etsivän uusia näyttelijöitä toiselle tuotantokaudelle.Richard R. Leen haastattelu vuoden 2008 WonderConissa. Viitattu 27.2.2009 Tuolloin koe-esiintymisiä pidettiin Texasissa, Floridassa, New Yorkissa ja Kaliforniassa. Paikan päällä Texasissa Cardenas kertoi olevan noin 4000 ehdokasta, joilta mielellään haluttiin kokemusta voimistelusta tai kamppailulajeista. Sarjan koe-esiinnyttäjät lopulta soittivat parin päivän päästä Cardenasille hänen saaneen roolin ja täytyi enää koe-esiintyä sarjan tuottajille Kaliforniassa. Koe-esiintymisestä parin päivää myöhemmin Cardenas sai roolin ja hänet valittiin Punaiseksi Rangeriksi. Se oli samalla Cardenasin ensimmäinen näytelmärooli ollessaan toinen Punainen Ranger, Rocky DeSantos alkuperäisessä televisiosarjassa Mighty Morphin Power Rangers vuonna 1994. Hän korvasi Austin St. Johnin, joka jätti sarjan toisen tuotantokauden alussa. Cardenas näytteli roolissaan myös sarjan aikana tehdyssä elokuvassa Power Rangers vuonna 1995. Hän esiintyi vielä hahmonsa roolissa tällä kertaa sinisenä Rangerina televisiosarjassa Power Rangers Zeo, jonka jälkeen Cardenas päätti keskittyä enemmän karate kouluunsa Etelä-Kaliforniassa. Cardenas palasi vielä rooliinsa vuonna 1997 vierailtuaan pelkästään Rocky DeSantosina televisiosarjassa Power Rangers Turbo ja elokuvassa Power Rangers turbovaihteella. ==Lähteet== ==Aiheesta muualla== * * Steve Cardenas TV.comissa Luokka:Yhdysvaltalaiset televisionäyttelijät Luokka:Brasilialaisen jujutsun harjoittajat Luokka:Amerikanmeksikolaiset Luokka:Vuonna 1974 syntyneet Luokka:Elävät henkilöt
Salmenkallio

Salmenkallio () on Helsingin 56. kaupunginosa. Se sijaitsee Helsingissä Östersundomin peruspiirissä Vuosaaren pohjoispuolella. Etelässä se rajoittuu Porvarinlahteen. Ennen vuotta 2009 Salmenkallion länsiosa kuului Vantaan Länsisalmen kaupunginosaan ja itäosa Sipooseen. Östersundomin peruspiiriin kuuluvan Salmenkallion osa-alueen asukasluku oli vuodenvaihteessa 2008/2009 ennakkotiedon mukaan vain 40 henkeä. Vuoden 2018 lopussa asukkaita oli 34. Työpaikkoja oli vuoden 2017 lopussa 1. Salmenkallio on suurimmaksi osaksi rakentamatonta aluetta. Vain sen itäosassa on vanha pientaloalue. Meren läheisyys näkyy hyvin alueen maiseman ilmeessä. Aivan meren tuntumassa sijaitsevat Porvarinlahden ja Kasakallion arvokkaat luontoalueet kuuluvat osana Mustavuoren suojelualueeseen. Alueen läpi johtavat Vuosaaren satamatie ja Vuosaaren satamarata sijaitsevat suurimmaksi osaksi tunneleissa. == Lähteet == Luokka:Helsingin kaupunginosat
Tulkinta

Tulkinta, katso: * Formaalikielissä ja logiikassa ** Aiottu tulkinta, systeemi, jota formaalikielen on tarkoitus kuvata ** Formaali tulkinta, merkitysten ja totuusarvojen asettaminen formaalikielen symboleille ja lauseille ** Kuvaileva tulkinta eli faktuaalinen tulkinta, formaalin tulkinnan muoto ** Looginen tulkinta, merkitysten ja totuusarvojen asettaminen logiikan symboleille ja lauseille * Hermeneutiikka, teoria tekstien tulkitsemisesta ** Hermeneuttinen kehä eli tulkinnan kehä * Kvanttimekaniikan tulkinta fysiikassa * Laintulkinta * Radikaalitulkinta, filosofiassa puhujan tulkinta välittömästi * Tulkinta malliteoriassa * Tulkinta esittävissä taiteissa, kuten musiikissa ja näyttämötaiteessa * Tulkkaaminen kieleltä toiselle == Katso myös == * Tulkki de:Interpretation nl:Interpretatie sv:Interpretation
Bryan Spicer

Bryan Spicer on yhdysvaltalainen televisio-ohjaaja ja tuottaja, joka on ohjannut televisiosarjoja 1980-luvulta lähtien. Parhaiten hänet tunnetaan ohjaamastaan sarjasta 24. Sen lisäksi Spicer on ohjannut muita menestyneitä televisiosarjoja, kuten Salaiset kansiot, House, CSI, Kadotettu, Eureka, Pako ja Terminator: Sarah Connorin aikakirjat. Spice on myös ohjannut muutamia elokuvia, kuten Power Rangers, Hullunkurinen laivasto, Myötä- ja vastoinkäymisissä sekä Outoja tarinoita. ==Lähteet== * Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Nikolai Tšebotko

Nikolai Sergejevitš Tšebotko (; 29. lokakuuta 1982 Štšutšinskin piiri, Akmolan alue, Kazakstanin SNT – 24. tammikuuta 2021) oli kazakstanilainen maastohiihtäjä. Tšebotko kilpaili maailmancupissa ensimmäisen kerran vuonna 2001. Hän sijoittui kymmenen parhaan joukkoon ensimmäisen kerran oltuaan seitsemäs tammikuussa 2006 Oberstdorfissa käydystä sprinttikilpailusta. Parhaimmillaan hän oli viides Canmoren sprintissä helmikuussa 2010 ja Davosin sprintissä helmikuussa 2013. Hän voitti Denis Volotkan kanssa vapaan hiihtotavan parisprintin Quebecissä joulukuussa 2012. Arvokisoissa Tšebotko edusti maataan 2002 Salt Lake Cityn olympiakisoista lähtien. Hän oli kahdeksas 2005 Oberstdorfin MM-kisojen sprintissä. Parisprintissä hän oli kuudes Torinon olympialaisissa 2006. Val di Fiemmen MM-kilpailuissa 2013 Tšebotko oli parisprintin kolmas yhdessä Aleksei Poltoraninin kanssa. Hän kuoli 24. tammikuuta 2021 auto-onnettomuudessa. Tšebotko oli naimisissa ja hänellä on kaksi lasta. Hänen harrastuksiinsa kuuluivat kalastus ja autot. ==Lähteet== * ===Viitteet=== Luokka:Kazakstanilaiset maastohiihtäjät Luokka:Liikenneonnettomuudessa kuolleet Luokka:Vuonna 1982 syntyneet Luokka:Vuonna 2021 kuolleet
Illuusioargumentti

Illuusioargumentti on argumentti aistinsisältöjen olemassaolon puolesta. Se on suunnattu niin kutsuttua suoraa eli naiivia realismia vastaan. Argumentti voi hyödyntää esimerkiksi sellaista luonnossa esiintyvää illuusiota, jossa aistit saavat väärän kuvan. Tunnettu on suoran tikun argumentti. Kun pidän täysin suoraa tikkua veden alla, se ei näytä suoralta. Tiedän, että tikku on suora, mutta sen havaitseminen veden läpi saa aikaan taipumisen vaikutelman, enkä voi muuttaa aistivaikutelmaa. Havaitsen aistinsisältöjen kautta, mutta en saa oikeaa tietoa. Luokka:Filosofiset argumentit Luokka:Tietoteoria
Lauantai-ilta

Lauantai-ilta on Mamban toinen studioalbumi, joka julkaistiin vuonna 1986. Albumi julkaistiin vuonna 1986 vinyylilevynä ja C-kasettina Kräk! -levymerkillä. Vuonna 1987 albumi julkaistiin Finnlevyn toimesta CD-levynä, jossa oli mukana kuusi bonuskappaletta. Vuonna 2001 Warner Music Finland julkaisi albumista remasteroidun CD-painoksen. Albumi saavutti kultalevyrajan ja on myynyt yli 49 000 kappaletta. == Kappaleet == Kaikki kappaleet säveltänyt, sanoittanut ja sovittanut Tero Vaara, ellei toisin mainita. === A-puoli === # # # # # # === B-puoli === # * # # # # # === Vuoden 1987 CD-painoksen bonuskappaleet === # * # # # # # == Kokoonpano == === Mamba === * Tero Vaara - laulu ja kitara * Kari Heiskari - basso * Harri Wiro - kitara * Arto Rautajoki - rummut === Muut muusikot === * Seppo Kantonen - kosketinsoittimet * Heikki Keskinen - saksofoni * Riku Mattila - kitara * Four Cats - taustalaulu (kappaleissa "Liian vähän sittenkin" (2), "Älä jätä minua" (3) ja "Suotta kyynelehdit" (6) === Tuotanto === * Tom Vuori – äänitys (Takomo-Studiot) * Juha Laakso – äänitys (Takomo-Studiot) * Riku Mattila – tuottaja * Jani – ulkoasu == Lähteet == Luokka:Vuoden 1986 albumit Luokka:Mamban albumit Luokka:Riku Mattilan tuottamat albumit
Against It All

Against It All oli kiuruvetinen 1990-luvun puolivälissä toiminut skate punk -yhtye. Spinefarm Records julkaisi yhtyeeltä yhden EP:n ja albumin. Against It All hajosi vuonna 1998, mutta se esiintyi Helsingissä Nosturissa Millencolinin lämmittelijänä maaliskuussa 2006http://meteli.net/againstitall/keikat?h=1.Laulajana on myös toiminut Kimmo, joka poistui yhtyeestä taiteellisten erimielisyyksien takia. == Diskografia == * (EP) * (tuottajana Teja Kotilainen) == Kokoonpano == Blank- albumilla: * Jani (laulu) * Risto (kitara, taustalaulu) * Mika (kitara, taustalaulu) * Heikki (basso) * Hena (rummut) == Lähteet == * Against It All Finnmusic.netin tietokannassa === Viitteet === == Aiheesta muualla == * Luokka:Suomalaiset punkyhtyeet
Typhoon (tuotemerkki)

Typhoon oli saksalainen multimediaelektroniikan tuotemerkki. Sen valmistaja Anubis Electronic meni konkurssiin vuonna 2007.https://www.northdata.com/?id=7726492 == Lähteet == ==Aiheesta muualla== *Typhoonin kotisivu Luokka:Elektroniikkayhtiöt Luokka:Tietotekniikkayhtiöt
Yōko Inada

Yōko Inada (, s. 6. syyskuuta 1969 Fukuoka) on japanilainen pistooliampuja. Inada on saavuttanut MM-kilpailuissa Barcelonassa 1998 hopeaa 10 m ilmapistoolissa tuloksella 484.0 (383+101.0). ==Lähteet== * * Luokka:Japanilaiset ampujat Luokka:Vuonna 1969 syntyneet Luokka:Elävät henkilöt
Syksy (albumi)

Syksy on Mamban kolmas studioalbumi. Se julkaistiin vuonna 1987 levymerkillä Kräk!. Albumi myi ilmestymisvuotenaan kultaa.http://www.ifpi.fi/tilastot/artistit/mamba == Kappaleet == # # # # # # # # # # # == Kokoonpano == * Tero Vaara – laulu, kitara * Kari Makkonen – basso, kontrabasso * Harri Wiro – kitara * Petteri Korhonen – rummut === Vierailevat muusikot === * Markku Tabell – piano * Petri Rantala – conga == Lähteet == == Aiheesta muualla == * Syksy discogs.com -sivustolla Luokka:Vuoden 1987 albumit Luokka:Mamban albumit Luokka:Riku Mattilan tuottamat albumit
Power of 10

Power of 10 on Janne Katajan juontama suomalainen visailuohjelma, jota esitti MTV3. Ohjelman ideana on se, että kilpailija tietää, kuinka monta prosenttia suomalaisista tekee jotain tiettyä asiaa, esimerkiksi kuinka moni on oksentanut julkisella paikalla.Taustaa - Power of 10 - MTV3.fi Ohjelma perustuu samannimiseen yhdysvaltalaiseen ohjelmaformaattiin. Ohjelmaa esitetään myös monissa muissa maissa. ==Voittosummat== Ensimmäisestä oikeasta arviosta voittaa 10 €. Siitä eteenpäin voittosumma aina kymmenkertaistuu edelliseen verrattuna, mistä tuleekin ohjelman nimi. Pääpotti on 100 000 euroa. Se saadaan, kun pelaaja vastaa viidenteen kysymykseen oikein (10^5 = 100 000). ==Power of 10 -katsojapeli== Power of 10 -katsojapeliä juontaa vuoden 2008 Big Brotherista julkisuuteen tullut Andreas Grönblom.Power of 10 -katsojapeli - MTV3.fi ==Lähteet== Luokka:Visailuohjelmat
Ahkerat Simpanssit

Ahkerat Simpanssit on suomalainen toukokuussa 1994 perustettu avantgardistinen folk rock -yhtye, joka on yksi Absoluuttisen Nollapisteen sivuprojekteista. Yhtyeen musiikkia julkaistiin Diu Dau Tapesin kaseteilla 1990-luvulla ja 2000-luvun alussahttp://www.uta.fi/~tt58007/diudau/kasetit.html. Vuonna 2003 Johanna Kustannus/Megamania julkaisi Ahkerat Simpanssit -albumin Tervehdys, Maan asukit. Ahkerat Simpanssit on myös esiintynyt satunnaisesti 1990- ja 2000-luvuillahttp://www.uta.fi/~tt58007/diudau/bandit.htmlhttp://meteli.net/ahkeratsimpanssit/keikat?h=1. == Julkaisut == * == Lähteet == * Ahkerat Simpanssit Finnmusic.netin tietokannassa === Viitteet === == Aiheesta muualla == * * Chimpact Cassette -kokoelma Spotify:llä * Kaikki Diu Dau -kasetit Luokka:Suomalaiset folk rock -yhtyeet
Angela K. Kepler

Angela Kay Kepler (1943) on uusiseelantilainen luonnontieteilijä ja kirjailija. Kepler valmistui Canterburyn yliopistosta Uudessa-Seelannissa. Hänellä on maisterin tutkinto Havaijin yliopistosta ja tohtorintutkinto Cornellin yliopistosta New Yorkissa. Hän on opiskellut myös Oxfordin yliopistossa. Kepler on tutkinut lintuja, liskoja ja kasveja Havaijilla, Alaskassa, Venäjän Kaukoidässä ja Karibialla. Kaksi lintulajia on nimetty hänen kunniakseen: vuonna 1971 löydetty puertoriconkerttuli (Dendroica angelae), jonka hän ja Kenneth C. Parkes nimesivät, sekä sukupuuttoon hävinnyt havaijilainen huittifossiili (Porzana keplerorum). == Teoksia == * Common Ferns of Luguillo Forest. Inter Amer Univ Pr. (1975) * Trees of Hawai'i. (1991) * Sunny South Maui : A Guide to Kihwailea & Makena Including Kahoolawe. Booklines Hawaii Ltd. (1992) * Majestic Molokai. (1994) * The Natural history of Caroline Atoll, Southern Line Islands, yhdessä Cameron B. Keplerin kanssa. National Museum of Natural History, Smithsonian Institution. (1994) * Maui's Floral Splendor. Booklines Hawaii Ltd. (1995) * Hawaiian Heritage Plants. (1998) * Exotic Tropicals of Hawaii : Heliconias, Gingers, Anthuriums, and Decorative Foliage, yhdessä valokuvaaja Jacob R. Maun kanssa. Booklines Hawaii Ltd. (1999) * Kauai Oo (Moho braccatus), yhdessä Paul W. Sykes Jr:n, Cameron B. Keplerin ja J. Michael Scottin kanssa. Ithaca: Cornell Lab of Ornithology. (2000) * A Pocket Guide To Maui's Hana Highway : A Vistor's Guide. Booklines Hawaii Ltd. (2004) * Haleakala: From Summit to Sea. (2005) * West Maui: A Natural History Guide. (2007) == Lähteet == * Luokka:Uusiseelantilaiset tieteilijät Luokka:Uusiseelantilaiset ornitologit Luokka:Kasvitieteilijät Luokka:Vuonna 1943 syntyneet Luokka:Elävät henkilöt
Talosaari

Talosaari () on Helsingin 57. kaupunginosa Sipoosta Helsinkiin vuonna 2009 liitetyllä alueella Östersundomin peruspiirissä. Se on aikoinaan ollut saari, mutta salmi, joka sen erotti manteresta, on maankohoamisen vuoksi osittain maatunut umpeen. Talosaaren kaupunginosan asukasluku oli vuodenvaihteessa 2008/2009 ennakkotiedon mukaan 58 henkeä. Vuoden 2018 lopussa asukkaita oli 60 ja työpaikkoja oli vuoden 2017 lopussa 18. Kaupunginosan pinta-ala on 2,01 neliökilometriä. Vielä 1970-luvun alussa Talosaaresta kaavailtiin tiheää asutuskeskittymää. 1970-luvun keskivaiheilla Talosaaren kartanosta kaavailtiin vanhusten virkistyskeskusta. Eri vaiheissa Talosaareen esitettiin rakennettavaksi milloin ydinvoimalaa, milloin vesilentosatamaa tai siirtolapuutarhaa. Aluetta on kuitenkin kehitetty ulkoilualueena. Alueella toimii Husön ratsastuskeskus. Talosaareen kulkee Helsingin seudun liikenteen linja 839K. == Lähteet == == Aiheesta muualla == *Talosaaren ulkoilualueen kartta Luokka:Helsingin kaupunginosat Luokka:Helsingin entiset saaret
Tom Reichelt

Tom Reichelt (s. 12. toukokuuta 1982 Marienberg, Saksan demokraattinen tasavalta) on saksalainen entinen maastohiihtäjä. Seuratasolla hän edustaa WSC Erzgebirge Oberwiesenthalia. Reichelt kilpaili maailmancupissa ensimmäisen kerran 25. tammikuuta 2003 Saksan Oberhofissa 15 kilometrillä. Ensimmäisen palkintopallisijoituksensa hän saavutti 11. maaliskuuta 2006 Norjan Oslossa oltuaan 50 kilometrin kilpailun kolmas. Se on myös hänen toistaiseksi ainoa henkilökohtainen maailmancupin palkintopallisijansa. Reichelt osallistui Vancouverin olympialaisiin 2010. MM-kisoihin hän on osallistunut Sapporossa 2007 ja Liberecissä 2009. Hänen paras arvokisasijoituksensa on 18:s sija 50 kilometrillä Sapporossa. == Aiheesta muualla == * Luokka:Saksalaiset maastohiihtäjät Luokka:Vuonna 1982 syntyneet Luokka:Elävät henkilöt
Alitajunta (yhtye)

Alitajunta oli 1990-luvun puolivälin jälkeen toiminut hämeenlinnalainen pop- punkyhtye, jolta Poko Records julkaisi yhden EP:n ja yhden albumin. == Diskografia == * (EP, tuottaja T. T. Oksala) * (tuottaja Jani Viitanen) == Kokoonpano == * Jojo (laulu, kitara) * Teea (basso, taustalaulu) * Jone (rummut) == Lähteet == * Alitajunta Finnmusic.netin tietokannassa Luokka:Suomalaiset punkyhtyeet Luokka:Pop punk -yhtyeet
Honest Bob and the Factory-to-Dealer Incentives

Honest Bob and The Factory-to-Dealer Incentives on yhdysvaltalainen rockyhtye Bostonista, Massachusettsista. Yhtyeen kappale ”Hey” esiintyy Guitar Hero -pelissä ja ”Soy Bomb” vuorostaan Guitar Hero 2 -pelissä. Kappale ”I Get By” esiintyy Rock Band -pelissä. Lisäksi yhtyeen kappale ”Red Integra” esiintyi NPR:n ohjelmassa Car Talk. == Jäsenet == * Bill Foster - rummut, sanoitus * Greg Huang - sanoitus, basso * Chris Rigopulos - pääkitaristi, sanoitukset * Dan Schmidt - sanoitukset, kitara === Entiset jäsenet === * Doug Church - pääkitaristi, sanoitukset * John Buck - basso == Albumit == * * Second and Eighteen (2004) * Soy Bomb (single) * Third Time's The Charm (2008) * Deal of the Century (2013) == Aiheesta muualla == * Virallinen kotisivu * Luokka:Yhdysvaltalaiset rockyhtyeet